CELEX: 62011CA0667
Language: el
Date: 2013-06-06 00:00:00
Title: Υπόθεση C-667/11: Απόφαση του Δικαστηρίου (δεύτερο τμήμα) της 6ης Ιουνίου 2013 [αίτηση του Administrativen sad — Varna (Βουλγαρία) για την έκδοση προδικαστικής απόφασης] — Paltrade EOOD κατά Nachalnik na Mitnicheski punkt — Pristanishte Varna pri Mitnitsa Varna [Εμπορική πολιτική — Κανονισμός (ΕΚ) αριθ. 1225/2009 — Άρθρα 13 και 14 — Εισαγωγές προϊόντων καταγωγής Κίνας — Δασμοί αντιντάμπινγκ — Καταστρατήγηση — Επαναποστολή των εμπορευμάτων μέσω Μαλαισίας — Εκτελεστικός κανονισμός (ΕΕ) αριθ. 723/2011 — Καταγραφή των εισαγωγών — Είσπραξη των δασμών αντιντάμπινγκ — Αναδρομικότητα]

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/20
            
         Απόφαση του Δικαστηρίου (δεύτερο τμήμα) της 6ης Ιουνίου 2013 [αίτηση του Administrativen sad — Varna (Βουλγαρία) για την έκδοση προδικαστικής απόφασης] — Paltrade EOOD κατά Nachalnik na Mitnicheski punkt — Pristanishte Varna pri Mitnitsa Varna
   (Υπόθεση C-667/11) (1)
   
   (Εμπορική πολιτική - Κανονισμός (ΕΚ) αριθ. 1225/2009 - Άρθρα 13 και 14 - Εισαγωγές προϊόντων καταγωγής Κίνας - Δασμοί αντιντάμπινγκ - Καταστρατήγηση - Επαναποστολή των εμπορευμάτων μέσω Μαλαισίας - Εκτελεστικός κανονισμός (ΕΕ) αριθ. 723/2011 - Καταγραφή των εισαγωγών - Είσπραξη των δασμών αντιντάμπινγκ - Αναδρομικότητα)
   2013/C 225/33
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad — Varna
   
      Διάδικοι στην υπόθεση της κύριας δίκης
   
   Paltrade EOOD
   
      κατά
   
   Nachalnik na Mitnicheski punkt — Pristanishte Varna pri Mitnitsa Varna
   
      Αντικείμενο
   
   Αίτηση για την έκδοση προδικαστικής απόφασης — Administrativen sad-Varna — Ερμηνεία του άρθρου 1 του εκτελεστικού κανονισμού (ΕΕ) 723/2011 του Συμβουλίου, της 18ης Ιουλίου 2011, για την επέκταση του οριστικού δασμού αντιντάμπινγκ που επιβάλλεται με τον κανονισμό (ΕΚ) 91/2009 στις εισαγωγές ορισμένων συνδετήρων από σίδηρο ή χάλυβα, καταγωγής Λαϊκής Δημοκρατίας της Κίνας, στις εισαγωγές ορισμένων συνδετήρων από σίδηρο ή χάλυβα που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι, (ΕΕ L 194, σ. 6) καθώς και του κανονισμού (ΕΕ) 966/2010 της Επιτροπής, της 27ης Οκτωβρίου 2010, για την έναρξη έρευνας όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον κανονισμό (ΕΚ) 91/2009 του Συμβουλίου στις εισαγωγές ορισμένων συνδετήρων από σίδηρο ή χάλυβα, καταγωγής Λαϊκής Δημοκρατίας της Κίνας, από εισαγωγές ορισμένων συνδετήρων από σίδηρο ή χάλυβα που αποστέλλονται από την Μαλαισία, ανεξάρτητα από το εάν δηλώνονται ως καταγωγής Μαλαισίας, και για την υποβολή των εν λόγω εισαγωγών σε καταγραφή (ΕΕ L 282, σ. 29) — Αναδρομική είσπραξη δασμού αντιντάμπινγκ — Παράλειψη καθιέρωσης στο βουλγαρικό τελωνειακό σύστημα ενός συστήματος καταχώρισης των εισαγόμενων προϊόντων, διαφορετικού από αυτό του ενιαίου διοικητικού εγγράφου (ΕΔΕ) — Προσδιορισμός του κατάλληλου ύψους του δασμού αντιντάμπινγκ που επιβάλλεται αναδρομικά
   
      Διατακτικό
   
   Το άρθρο 14, παράγραφος 5, του κανονισμού (ΕΚ) 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, στο οποίο παραπέμπει το άρθρο 2 του κανονισμού (ΕΕ) 966/2010 της Επιτροπής, της 27ης Οκτωβρίου 2010, για την έναρξη έρευνας όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον κανονισμό (ΕΚ) 91/2009 του Συμβουλίου στις εισαγωγές ορισμένων συνδετήρων από σίδηρο ή χάλυβα, καταγωγής Λαϊκής Δημοκρατίας της Κίνας, από εισαγωγές ορισμένων συνδετήρων από σίδηρο ή χάλυβα που αποστέλλονται από την Μαλαισία, ανεξάρτητα από το εάν δηλώνονται ως καταγωγής Μαλαισίας, και για την υποβολή των εν λόγω εισαγωγών σε καταγραφή, έχει την έννοια ότι οι τρόποι καταγραφής που είναι παρεμφερείς προς τους επίμαχους στην υπόθεση της κύριας δίκης είναι σύμφωνοι με τη διάταξη αυτή και αρκούν επομένως για την αναδρομική επιβολή δασμού αντιντάμπινγκ κατ’ εφαρμογή του άρθρου 1 του εκτελεστικού κανονισμού (ΕΕ) 723/2011 του Συμβουλίου, της 18ης Ιουλίου 2011, για την επέκταση του οριστικού δασμού αντιντάμπινγκ που επιβάλλεται με τον κανονισμό (ΕΚ) 91/2009 στις εισαγωγές ορισμένων συνδετήρων από σίδηρο ή χάλυβα, καταγωγής Λαϊκής Δημοκρατίας της Κίνας, στις εισαγωγές ορισμένων συνδετήρων από σίδηρο ή χάλυβα που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι, κατόπιν έρευνας που κατέληξε στο πόρισμα ότι υπάρχει καταστρατήγηση των οριστικών δασμών αντιντάμπινγκ που επιβλήθηκαν με τον κανονισμό (ΕΚ) 91/2009 του Συμβουλίου, της 26ης Ιανουαρίου 2009, για την επιβολή οριστικού δασμού αντιντάμπινγκ στις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας.
   Σύμφωνα με το άρθρο 1, παράγραφος 2, του κανονισμού 91/2009, ο συντελεστής του δασμού αντιντάμπινγκ μετά την επέκτασή του, ο οποίος επιβάλλεται αναδρομικά στις εισαγωγές που πραγματοποιήθηκαν πριν από την έναρξη της ισχύος του εκτελεστικού κανονισμού 723/2011, ανέρχεται σε 85 % για «όλες τις άλλες εταιρίες».
   
      (1)  ΕΕ C 89 της 24.3.2012.